cyanic-selkie/wikianc huggingface dataset:
Heia Fotball
I august 2019 startet programmet med «Aktuell Rapport», en kortere podkastepisode på 15-20 minutter, publisert tidlig på mandager. Den inneholdt prat om helgas aktuelle fotballhendelser og ga tips i Fantasy Premier League. Foreløpig siste episode av «Aktuell Rapport» ble publisert 11. mai 2020.
Redouane Asloum
Redouane Asloum (født 1. juli 1981) er en algerisk bokser.
Ian Dury
Blockheads-gjenforening, sykdom og død, 1990-2000
Ikke lenge etter fikk han imidlertid beskjed om at kreften var kommet tilbake, og at den nå var uhelbredelig. Han fortsatte imidlertid å spille inn nye sanger, og resultatet ble den posthume Ten More Turnips From the Tip, som kom i 2002. Selv om Dury skrev alle tekstene, var han for dårlig til å synge inn to av disse. Vokalen på disse ble derfor lagt på av henholdsvis Chaz Jankel og Robbie Williams, sistnevnte etter at han hadde hørt den sunget av Jankel i Durys begravelse. Etter en krangel med Gallagher hadde Payne på dette tidspunktet forlatt bandet og blitt erstattet av Gilad Atzmon. Dury bidro også med vokal på Madness' singel «Drip Fed Fred» i 1999.
Heia Fotball
Programlederne bidro under NRK1s direktesendinger fra Oslo under Fotball-VM i Brasil 2014 og redaksjonen rapporterte på podkast og mange sosiale plattformer fra EM i Frankrike i 2016.
Ian Dury
Blockheads-gjenforening, sykdom og død, 1990-2000
Dury forsøkte aldri å skjule sykdommen, og så sent som to måneder før sin død bidro han på en støttekonsert for kreftofre. Denne åpenheten bidro blant annet til at daværende minister Mo Mowlam, som selv hadde vært gjennom kreftbehandling, ble en nær venn av Dury. Blant dem som besøkte ham på sykeleiet var også Paul McCartney, et noe ironisk faktum tatt i betraktning at Durys sønn Baxter sier han ble oppdratt til å lære at The Beatles var et dårlig band.
Heia Fotball
Navnet «Heia fotball» er inspirert av fotballkommentator Per-Jarle Heggelund, og da Maicon gikk på skudd og skåra 4-2-målet for Inter mot AC Milan 6. mai 2012. Lydklipp av denne kommenteringa er brukt i programmets intro, og Per-Jarle har etterpå blitt programmets uttalte «gudfar».
Ian Dury
Innflytelse og betydning
Ian Durys musikk var særpreget ved hans grove stemme og utpregede cockney-dialekt. Titler som «Hit Me With Your Rythm Stick» og «Wake Up and Make Love to Me» gir delvis inntrykk av hva tekstene handlet om, men Dury skrev også en rekke, til dels svært poetiske, tekster om arbeiderklassetilværelsen i London, der han bodde mesteparten av livet, men ikke var fra. Musikalsk var Dury både preget av og en premisslverandør for New Wave-musikken som oppsto i punkens kjølvann, samtidig som han trakk inn andre elementer, ikke minst fra jazz og funk.
Heia Fotball
Animasjonsserie
I 2020 og 2021 publiserte programmet animerte versjoner av gjestenes historier i NRK TV.
Ian Dury
Innflytelse og betydning
I 2001 kom tribute-plata Brand New Boots and Panties, en nyinnspilling av New Boots and Panties!! der The Blockheads var backingband for blant andre Paul McCartney, Robbie Williams og Sinéad O'Connor, i tillegg til at band som Madness og The Pogues bidro. Filmen Sex & Drugs & Rock & Roll, med Andy Serkis som Dury, der også de gjenlevende medlemmene av The Blockheads deltar, kom i 2010. The Blockheads har holdt det gående etter Durys død, med varierende vokalister, og har gitt ut to studioplater, Where's the Party og Staring Down the Barrel, samt tre konsertplater.
Heia Fotball
Annet
I 2017 ble programmet nominert til Prix Radio i kategorien Årets Podcast.
Ian Dury
Innflytelse og betydning
Durys sønn Baxter Dury er også musiker, og har gitt ut to album.
Heia Fotball
Annet
I 2018 havnet det på topplistene over landets mest populære podkaster.
Ian Dury
Privatliv
Dury var gift med kunstneren Betty Dury, født Rathmell, mellom 1967 og 1985, og sammen fikk de barna Jemina og Baxter Dury. Han giftet seg med Sophy Dury, født Tilson, i 1999 og var gift til sin død. Med henne fikk han barna Bill og Albert Dury. Han hadde også et langvarig samboer- og elskerforhold til Denise Roudette.
Foley-lyd
Foley-lyd er lyd som legges på når en film eller videoproduksjon er ferdig redigert. Deler av lydleggingen kan da foregå i et Foley-studio, dvs at lydene spilles inn «live». Fordelen er at det er lettere å få tilpasset lyden etter eget ønske. Det kan være feks skritt på forskjellig underlag, tenne en røyk etc.
Ternes (Paris Metro)
Ternes er en stasjon på metroen i Paris.
Stasjonen betjener linje 2.
Redouane Asloum
Han representerte Algerie under Sommer-OL 2004 i Athen, der han ble utslått i første runde.
Osvaldo Cruz
Osvaldo Cruz er en kommune i delstaten São Paulo i sørøstregionen av Brasil.
Human Rights Foundation
Human Rights Foundation (HRF) er en ideell organisasjon hvis mål «er å sørge for at frihet er både bevart og fremmet» i Nord- og Sør-Amerika. The Human Rights Foundation ble grunnlagt i 2005 av Thor Halvorssen. Hovedkontoret ligger i New York City, New York, USA.
Virksomhet
Human Rights Foundation sitt mål er å «samle mennesker – uansett deres politiske, kulturelle og ideologiske retninger – i fellessaken om å forsvare menneskerettigheter og fremme liberal demokrati i Nord- og Sør-Amerika. Vårt mål er å sørge for at frihet både bevares og fremmes.»
Los Angeles Times-skribent Patrick Goldstein beskriver organisasjonen som «respektert», mens HRF har blitt kalt en CIA-frontorganisasjon av Jean Guy Allard i Granma, den offisielle avisen i Cuba.
Arbejdsretten
Arbejdsretten er en dansk særdomstol som ble opprettet 12. april 1910.
Domstolen behandler såkalte rettskonflikter. Før en sak innbringes for Arbejdsretten, vil den normalt være behandlet ved møter på arbeidsplassen mellom arbeidstagers og arbeidsgivers organisasjoner samt eventuelt ved faglig voldgift.
Sakene omhandler blant annet overtredelse og fortolkning av hovedavtaler, lovligheten av varslede kollektive konflikter, kollektiv overenskomster og tvister om de statlige forliksmennenes kompetanse. Sakene kan ikke innbringes for de alminnelige domstolene. Den enkelte lønnsmottager kan dog anlegge sak ved de alminnelige domstolene vedrørende lønnstilgodehavende.
Arbejdsretten består av et formannskap med seks medlemmer samt 43 fagrettslige dommere. Dommerne utnevnes for fem år av gangen av beskæftigelsesministeren etter innstilling fra en rekke lønnsmottager- og arbeidsgiverorganisasjoner samt offentlige myndigheter.
Sèvres Lecourbe (Paris Metro)
Sèvres Lecourbe er en stasjon på metroen i Paris. Stasjonen betjener linje 6.
Stasjonen ble åpnet som en del av den tidligere Linje 2 Sør den 24. april 1906 da den ble forlenget fra Passy til Place d'Italie. Den 14. oktober 1907 ble Linje 2 Sør lagt inn i Linje 5 og ble lagt inn i Linje 6 den 12. oktober 1942.
Jiangkou-demningen
Jiangkou-demningen er en demning med vannkraftverk i Chongqing-provinsen i det sentrale Kina. Den ligger ved elva Furong, ei sideelv til Wujiang-elva, i Wulong fylke. Arbeidet med demningen ble påbegynt i 1999, og ble ferdigstilt i 2006. Ved igangsettelse fikk vannkraftverket en kapasitet på 300 MW fordelt på 3 like store turbiner, men effekten skal utvides til 600 MW.
Vannkraftverket drives av energiselskapet China Datang Corporation. Reservoaret som skapes av oppdemmingen fra en 140 meter høy buedam, er hele 7.740 km² i areal.
Jørstad kirke
Jørstad kirke (Jørstad kyrkje) er en langkirke fra 1928 (vigslet til kapell 14.10.1928) på Ombo i Stavanger kommune, Rogaland fylke.
Byggverket er i tre og har 150 plasser. Kirka er bygd i "ny-klassisistisk" stil, med nær kvadratisk grunnplan og kortilbygg i aust. Utvendig har kirka kvitmåla stående panel. Etter maling høsten 1994 har kirka fått et interiør i blåtoner.
Jørstad kirke er en del av Sjernarøy sokn. Her er gudstjenester om lag en gang i måneden.
Det er gravplass sør for kirken og på den andre siden av fylkesvei 622.
Modern Philology
Modern Philology er et akademisk tidsskrift som gis ut av University of Chicago Press. Det ble grunnlagt i 1903 og tar for seg filologi.
Sachimi Iwao
Sachimi Iwao (født 20. februar 1976) er en japansk landhockeyspiller. Hun representerte landet sitt under Sommer-OL 2012 i London, der hun endte på niendeplass med det japanske landslaget.
Mother’s Baby Boy
Mother's Baby Boy er en amerikansk stumfilm fra 1914, regissert av Arthur Hotaling.
Handling
Percival er en veldig bortskjemt mamma-gutt.
Når to tøffe karer begynner å tilbringe masse tid sammen med kjæresten hans, sender derfor Percival et telegram til moren sin for å få hjelp.
Télégraphe (Paris Metro)
Télégraphe er en stasjon på metroen i Paris.
Stasjonen betjener linje 11.
Monsieur Lecoq
Monsieur Lecoq er en fransk stumfilm fra 1914, regissert av Maurice Tourneur.
Handling
Hertugen av Sairmuse gifter seg med Blanche Courtleigh. Men kort tid senere blir hun utpresset for penger av en gjeng skurker, som truer med å informere hertugen om at broren hennes er en forherdet straffedømt. Hun går derfor med på å møte utpresserne, og streber etter å inngå et kompromiss. Men ektemannen hennes, mistenksom over sin kones handlinger, følger etter henne og får en av gjengen til å forsøke å stjele øredobbene hennes. Han bryter seg deretter inn, og dreper en av de kriminelle i en kamp.
Landgreve
Landgreve (nederlandsk: landgraaf, tysk Landgraf; fransk landgrave; latin comes magnus, comes patriae, comes provinciae, comes terrae, comes principalis, lantgravius) er en gammel tysk betegnelse for en greve som ikke var underlagt noen hertug, men som stod direkte under keiseren. En landgreve ble derfor regnet blant riksfyrstene.
Romersk konsul
Konsul (latin consul, forkortelse cos.) var den høyeste valgte embetsmann i antikkens Roma under republikken. I keisertiden ble konsulene utpekt av keiseren, og keiseren var ofte konsul selv. Det var to konsuler som gjorde tjeneste hvert år – flertallsformen er consules, «de som går sammen».
Historie
Viktigheten av embetet understrekes av at romerne viste til de enkelte år ved å nevne konsulene som satt det året. For eksempel ville de omtale året 59 f.Kr. som «Cæsars og Bibulus' konsulat», ettersom de to konsulene det året var Julius Cæsar og Marcus Calpurnius Bibulus. Fordi konsullistene er bevart er det derfor mulig å datere mange hendelser i romersk historie med betraktelig større sikkerhet enn for andre oldtidsriker.
Under republikken var minimumsalderen for å bli valgt til konsul 40 år for patrisiere og 42 for plebeiere. De ble valgt mot slutten av året, og begynte sin embetsperiode 1. januar fra og med 153 f.Kr., 15. mars i tiden fra 222 f.Kr. (antakelig) til og med 154 f.Kr. og 1. mai i tiden før dette. De to som var valgt hadde vetorett overfor hverandres avgjørelser. Dersom en døde i løpet av embetsåret – noe som ikke var uvanlig i de perioder hvor konsuler ofte ledet felttog – ble det valgt en erstatter for resten av perioden; han fikk tittelen consul suffectus (cos.suff.).
Embetet skal ha blitt innstiftet samtidig med opprettelsen av republikken i 509 f.Kr., men de tidligste kildene er uklare. Fra 400-tallet f.Kr. finnes det kontinuerlige lister over konsuler. I utgangspunktet kunne bare patrisiere velges, men etter hvert fikk plebeiere også rett til å besitte embetet. Den første plebeier som ble valgt var Lucius Sextius, i 366 f.Kr..
Keiserne utnevnte ofte seg selv, familiemedlemmer eller venner til konsuler. Keiser Honorius fikk endog embetet i fødselsgave. Mens det tidligere ikke hadde vært tillatt å ha embetet to år på rad – man fikk det normalt ikke flere ganger, og måtte i det minste vente flere år mellom – ble det i keisertiden ikke uvanlig at keiseren eller hans familiemedlemmer hadde det flere år på rad. Man ser ofte på romerske mynter at de er datert ut fra hvilken gang keiseren var konsul.
Konstantin den store innførte embetet i Konstantinopel, slik at det var en konsul der og en i Roma. Da riket ble delt etter Theodosius den stores død fikk keiseren i hver halvdel rett til å utnevne en av konsulene. Etter den siste vestlige keiserens død ble det derfor flere år hvor det var bare én konsul.
Embetet ble avskaffet under Justinian I, med Decimus Theodorius Paulinus som siste konsul i Roma (534), og Flavius Basilius Junior som den siste i Konstantinopel (541).
Galliske konsuler
Det kortvarige galliske keiserrike hadde tilsvarende embete de årene det eksisterte, 264–270. Listen er ikke komplett, men deler av den er kjent fra innskrifter og mynter.
Franske konsuler
I 1799 innførte Frankrike konsulembetet. Det var tre embetsmenn som bar tittelen, men staten var de facto under førstekonsulens kontroll. Napoléon Bonaparte ble utnevnt til førstekonsul. De skulle opprinnelig ha embetet i ti år, men i 1802 ble Napoléon utnevnt til konsul for livstid. Embetet ble avskaffet i 1804, da Napoleon ble keiser av Frankrike.
Bonyx Yusak Saweho
Bonyx Yusak Saweho (født 11. november 1982) er en indonesisk bokser.
Han representerte Indonesia under Sommer-OL 2004 i Athen, der han ble utslått i første runde.
Sul tsin iare
Om sangen
«Sul tsin iare» var en av tre låter som konkurrerte om å bli Georgias bidrag til Eurovision Song Contest 2019. Sangene ble første gang fremført under finalen av georgiske Idol, der både vinnerartist og vinnersang skulle kåret. Den klare vinneren ble Oto Nemsadze og rockeballaden «Sul tsin iare». Teksten er på georgisk, men tittelen ble endret til engelsk: «Keep on Going».
Sangen er komponert av Roman Giorgadze, mens Diana Giorgadze har skrevet teksten. Det er en patriotisk kampsang om å stå sammen, ikke å gi opp og å fortsette. Dette budskapet var understreket i musikkvideoen som ble sluppet 8. april 2019. I videoen ser en mennesker som er skilt fra hverandre med piggtrådgjerder. Videoen avsluttes med at Nemsadze går over Enguri-broen som skiller Georgia og utbryterrepublikken Abkhasia.
Sangeren Oto Nemsadze sa: «Det er ikke lett for meg å se piggtråd som representant for regionen som er okkupert for øyeblikket. Jeg tror ikke noen forblir likegyldig etter å ha sett denne musikkvideoen. Hovedbudskapet er at det ikke er noen delte regioner i Georgia. Før eller siden vil disse piggtrådgjerdene bli ødelagt, og vi skal alle synge sammen.» Regionene han sikter til, er Sør-Ossetia og Abkhasia, som ved russisk hjelp, brøt ut av Georgia i 2008. De to republikkene erklærte senere sin selvstendighet, men nesten ingen land har anerkjent dem som suverene stater. Sangen inneholder også en strofe på abkhasisk.
Eurovision Song Contest
I januar 2019 ble Georgia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Georgia hadde startnummer 11. «Keep on Going» kom på 14. plass i sin semifinale og kvalifiserte seg ikke til finalen lørdag 18. mai.
Niederlausitz
Niederlausitz (sorbisk: Dolna Łužyca, sorbisk: Delnja Łužica, polsk: Dolne Łużyce, Latin: Lusatia inferior) er en region i den sørlige delen av den tyske delstaten Brandenburg og i den vestlige delen av Polen. Regionens sentrum er byen Cottbus.
Niederlausitz utgjør den nordlige delen av Lausitz. Sammen med Oberlausitz, som grenser til regionen i sør, er Niederlausitz bebodd av det vestslaviske folkeslaget sorberne.
Svein Bryn
Svein Bryn (født 5. juli 1958) er vaktsjef i Dagsrevyen. Han har vært ansatt i NRK siden 1982, på distriktskontoret i Hedmark og i Dagsrevyen. I yngre år var Bryn skuespiller i Radioteatret. Han har vært programleder og reporter i Dagsrevyen. Han har også jobbet som journalist i Forsvarets Forum, Østlendingen og Nordisk Tidende, New York. Bryn har vært vaktsjef for flere store prosjekter i NRK, blant annet valgnatt. I 2010 og i 2015 var han prosjektleder for omlegging av Dagsrevyen. Bryn underviser NRK-journalister i TV-reportasje, direkterapportering på TV og arbeidsledelse for nyhetsvaktsjefer.
Pelskroken (Molde)
Pelskroken er en gate i Molde kommune i Møre og Romsdal. Gaten starter i Djupdalsvegen og går sørover. Gaten har fått navn etter en gammel pelsfarm som søskenene Hans og Severine opprettet på 1910-tallet.
Tongnan
Tongnan (kinesisk: 潼南县; pinyin: Tóngnán Xiàn) er et fylke i byprovinsen Chongqing i Folkerepublikken Kina. Det har et areal på 1585 km², og hadde i 1999 et folketall på 900,532.
Kulturminner
Skulpturen i Store Buddha-klosteret i Tongnan (Tongnan Dafo si moya zaoxiang, 潼南大佛寺摩崖造像) og familien Yangs residens (Yangshi minzhai, 杨氏民宅) fra Qing-dynastiet ble i 2006 tilføyd på Folkerepublikken Kinas liste over kulturminner.
Samferdsel
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og byprovinsen Chongqing til den ender opp i Chengdu, hovedstaden i provinsen Sichuan.
Italiensk konjunktiv
Italiensk konjunktiv omhandler forekomsten av moduset konjunktiv (it. congiuntivo) i det italienske språket.
Generelt
Konjunktiv opptrer i fire tider på italiensk: Presens, fortid (passato prossimo), imperfektum og preteritum perfektum. I motsetning til andre romanske språk, har ikke italiensk noen konjuntkiv futurum: dersom hovedverbet er i futurm, vil konjunktiv presens eller indikativ bli brukt her. Dette er identisk med fransk konjunktiv.
Bruk
Bruken av konjunktiv varierer. Som regel opptrer konjuntkiv i leddsetninger, men forekommer også i uavhengige setninger.
I noen tilfeller vil konjunktiv være obligatorisk fordi setningen får et annet innhold ved bruk av indikativ. I andre tilfeller er ikke konjunktiv like påkrevet i den forstand at setningen vil endre mening.
I likhet med flere andre språk forekommer konjunktiv mest i formelt språk, oftest skriftlig. Bruken av konjunktiv er i italiensk dessuten varierende fra region til region.
Uavhengige setninger
Konjunktiv i uavhengige hovedsetninger er som regel formelpregede og formelt:" Vinca il migliore! - Måtte den beste vinne!"En finner dessuten setninger som ikke har motsats i indikativ: "'Birra o vino? Vada per la birra.' - Øl eller vin? Det blir (bokstavelig: 'jeg går for') øl."Konjunktiv i hovedsetninger vil likevel opptre oftest dersom setningen har form som en leddsetning. "Che non si succeda ! - Ikke la det skje!"Imperfektum konjunktiv vil brukes ofte i setninger som signaliserer et urealistisk ønske, ofte startet av ordet se eller magari:"Se avessi soldi, andrei subito. - Hvis jeg hadde hatt penger, ville jeg dratt umiddelbart."
Leddsetninger
Konjunktiv kan brukes i alle leddsetninger, men det er ingen regel at man skal bruke konjunktiv i leddsetninger. Spørsmålet om konjunktiv blir dermed større, og avgjøres av setningens betydning og ord og uttrykk som styrer konjunktiv.
Det brukes som regel konjunktiv i blant annet følgende tilfeller:
Listen er ikke uttømmende
Meningsuttrykk
Det er flere verb som uttrykker mening, blant de mer vanlige er pensare (tenke), credere (tro), immagginare (forestille seg), presumere (anta)."Immagino che sia sano essere vegetariana. - Jeg innbiller meg at det er sunt å være vegetarianer."Dersom overnevnte uttrykk hadde vært (fremstilt som) en vedtatt sannhet ville indikativ vært brukt:"So che è sano essere vegetariana. - Jeg vet det er sunt å være vegetarianer."
Konjunktiv imperfektum
Denne formen opptrer blant annet ved urealistiske ønsker i nåtid.
Konjunktiv preteritum perfektum (pluskvamperfektum)
Konjunktiv pluskvamperfektum (trapassato prossimo) opptrer sjelden, hovedsakelig i enkelte leddsetninger for å uttrykke fortidig fremtid.
Hollywood Burbank lufthavn
Hollywood Burbank lufthavn (IATA: BUR, ICAO: KBUR), også kjent som Bob Hope Airport (som den het fram til 2016) og Burbank-Glendale-Pasadena Airport (som den het fra 1978 til 2003), er en lufthavn i delstaten California i USA og en av de største lufthavnene i storbyområdet Los Angeles. Lufthavnen er en av flere som avlaster Los Angeles internasjonale lufthavn (LAX) for innenriks flytrafikk i USA.
Lavprisflyselskapet Southwest Airlines opererer ruter til flest destinasjoner fra lufthavnen.
Gullholm
Gullholm er ei bygd i Kvæfjord kommune i Troms. Stedet ligger på østsida av Gullesfjorden, ved enden av en ni kilometer lang vei som starter i Gullesfjordbotn.
Cathrine Bang Norum
Cathrine Bang Norum (født 4. mars 1974) er en norsk skuespiller. Hun er kjent som storesøsteren til Frida i Frida-filmene med Maria Kvalheim i hovedrollen. Bang har medvirket i en rekke TV-produksjoner, filmer og teateroppsetninger siden 80-tallet. Hun spilte i fjernsynsfilmen Tungekysset i 1988, som ble regissert av Berit Nesheim etter en fortelling av Vigdis Hjorth. Og hun hadde en sentral rolle i filmen Sigurd Drakedreper, hvor hun spilte Ravnejenta. I 2008 spilte hun Roxie i Hålogaland Teaters oppsetning av musikalen Chicago.
Gullholm
Fra gammelt av har Gullholm vært ei jordbruksbygd hvor man livnærte seg på det gården og fjorden gav. Tidligere var nærmeste matbutikk på Våtvoll på andre siden av fjorden, mens man nå må til Sigerfjord, Sortland eller Lødingen for å finne dette. Fra Gullholm kan man av og til se havørn stupe ned og hente småfisk i havoverflaten. Det er en drøy tur å gå opp på fjellet herfra, men hvis man er god til beins og vil prøve seg er Ingeborgvatnet en opplevelse. Utsikten fra toppen av Hinnøya er god.
Forbygda
Forbygda er et dalføre og ei grend i Midtre Gauldal kommune, Trøndelag. Før 1. januar 1964 var området del av Singsås kommune.
Dalføret tar av fra Bjørgen i Gauldalen langs fylkesvei 30 mellom Støren og Røros og går i sør/sørøstlig retning til henholdsvis Løvrødsmo og Forodden ved foten av Styggfjellet. På begge sider av dalen tar det av bomveier inn over fjellet til henholdsvis Nekjådalen og Nyådalen. I dalbunnen renner elva Fora (Forda). Høyeste foss, Høyfossen, har et fritt fall på 39 meter. Nekjådalen er en av innfallsportene til Forollhogna nasjonalpark. Det ligger en hyttegrend øverst i dalføret.
Forbygda er også en skrivemåte for Forradal i Stjørdal.
Nørreport (København)
Nørreport var en av Københavns fire byporter. De tre andre byportene til København var Østerport, Vesterport og Amagerport.
Nørreport var innkjørselport for reisende fra Norge og Sverige som ankom via Helsingør. På grunn av sin beliggenhet var det også den porten som reisende fra det østlige og nordlige Sjælland brukte når de skulle inn til byen. Da de danske kongelige ofte brukte Frederiksborg slott som sommerresidens og gikk gjennom Nørreport på reisen dit, ble den gaten som ligger like innenfor porten kalt Frederiksborggade, et navn den fremdeles bærer.
Nørreport ble revet i 1857 da vollene omkring byen ble nedlagt.
Veit Stoss
Veit Stoss (født rundt 1448 i Horb am Neckar, død 20. september 1533 i Nürnberg) var en tysk billedhugger, blant annet kjent for sine arbeider i Mariakirken i Kraków.
Per Richard Johansen
Per Richard Johansen (født 29. mai 1946), norsk samfunnsøkonom. Sjeføkonom i Kommunenes Sentralforbund, tidligere forskningsleder i Statistisk sentralbyrå. Johansen har arbeidet i Finansdepartementet, vært sjeføkonom i Den norske Bank og høyskolelektor ved Høgskolen i Telemark.
Alessandro Ghibellini
Alessandro Ghibellini (født 15. oktober 1947 i Genova), italiensk vannpolospiller som deltok i de olympiske leker 1968 i Mexico by, 1972 i München og 1976 i Montréal. Ghibellini vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Ghibellini spilte åtte kamper og scoret tolv mål i OL-turneringen.
Ourinhos
Ourinhos er en kommune i delstaten São Paulo i sørøstregionen av Brasil.
Sandvikbotn naturreservat
Sandvikbotn naturreservat er et naturreservat i Kinn kommune i Sunnfjord i Vestland, og er et verna område for alt av planteliv øst for Florø. Reservatet ligger i Barlindbotn. Området er helt urørt urskog, og har rikelige mengder forskjellige tresorter og planter, særlig store mengder av den værna tresorten barlind. Sandvikbotn naturreservat har òg et naturlig og rikt dyreliv. Sandvikbotn naturreservat ble vernet 14. juni 2002.
I regjeringens forvaltningsplan over Sandvikbotn naturreservat heter det:
I 2012 ble det bygd kraftledninger gjennom reservatet, en del av de omstridte Hardangermastene, men det ble ingen protester mot dette.
Charles Jacobus
Charles Jacobus (1840–1922) var en amerikansk roquespiller som deltok i OL 1904 i St. Louis.
Superdatamaskin
En superdatamaskin er en datamaskin som har vesentlig større regnekraft enn det som er vanlig for maskiner fra samme tidsepoke. Hva som er en superdatamaskin vil hele tiden variere med den rivende utviklingen innen teknologi og data. Anvendelse av superdatamaskiner omfatter for eksempel å beregne kaossystemer som de neste dagers værmeldinger, Koronavirus-modellering eller hvordan en tenkt brann brer seg i en oljeplattform.
Bruk
Superdatamaskiner har mange bruksområder innen kjemi, fysikk, medisin, klima og geologi, samt kommersielle bruksområder som olje og gass, transport, bank og elektronikkindustrien. De norske nasjonale superdatamaskinen spilte en sentral rolle under Covid-19 pandemien, hvor Folkehelseinstituttet brukte maskinene for å beregne replikasjonsraten(R-tallet) og modellere smittepresset.
Charles Jacobus
Jacobus ble olympisk mester i roque i OL 1904 i St. Louis. Han vant fem av sine seks kamper mot de tre andre landsmennen som deltok i roqueturneringen. Ettersom roque kun har vært olympisk øvelse en gang er han den første, siste og eneste olympiske mester i sporten.
Superdatamaskin
Historie
Sin tids første superdatamaskin må sies å være Charles Babbages «Analytical Engine» (siden den på sin tid var verdens eneste datamaskin), men begrepet Super Computing ble først brukt av New York World i 1920 for å klassifisere store tabulatorer IBM hadde produsert for Columbia university.
Den raskeste superdatamaskinen
Standard-testen for regnekraft i superdatamaskiner kalles «Linpack». Hvert kvartal utgir Top500-prosjektet en liste over verdens raskeste datamaskiner, beregnet etter ytelse på «Linpack»-testen. Listen kan hentes på Top500 nettstedet.
Regnekraft
Regnekraften i superdatamaskiner oppgis som FLOPS, av det engelske uttrykket Floating Point Operations Per Second (flyttallsoperasjoner per sekund). En kraftig hjemmedatamaskin ytte i 2022 omtrent 100 Giga FLOPS (GFlops), dvs. 100 milliarder FLOPS.
Superdatamaskiner i Norge
Sigma2 opererer gjennom NRIS også maskinen Fram, lokalisert ved Universitetet i Tromsø – Norges arktiske universitet, med 1006 noder (32.256 prosessorkjerner) og 1.1 PetaFlops/s ytelse, samt Saga som også er lokalisert ved Norges teknisk-naturvitenskapelige universitet med 364 noder (16.064 prosessorkjerner) som yter 645 TeraFlops.
Alle disse supercomputerne har GNU/Linux som operativsystem og bruker Slurm Workload Manager køsystem for å organisere og distribuere jobber på maskinene. En maskin ved Statoil innehar nr. 322 på TOP500 listen fra november 2007, med en Linpack rating på 7495 GFlops.
Operativsystemer på Superdatamaskiner
Pr november 2022 var Linux det suverent mest brukte operativsystemet på verdens superdatamaskiner hvor alle 500 maskinene på Top500 listen hadde Linux.
Stuping under Europalekene 2015 – 3 meter synkronstup kvinner
Stuping under Europalekene 2015 - Synkronstup kvinner i Baku.
Eksterne lenker
Offisiell resultatside
Ticino (elv)
Ticino er en stor venstre sideelv til Po. Den har sitt utspring ved Nufenenpasset nær St. Gotthard i Sveits, renner gjennom kantonen Ticino ut i Maggioresjøen. Fra den italienske delen av Maggioresjøen renner den videre i Italia hvor den tilslutt munner ut i Po.
I Sveits brukes vannet til å generere elektrisitet i bl.a Nuova Biaschina vannkraftverk. Gjennom Italia er høydeforskjellen mellom Maggioresjøen og Po rundt 120 m, der brukes det mest til irrigasjon.
Byer langs elven Ticino:
Kantonen Ticino har fått sitt navn fra elven.
I 218 f.Kr. vant Hannibal over Scipio ved Ticino, antagelig nær Vigevano, under den andre punerkrigen.
Luigi Castagnola
Luigi Castagnola (født 15. oktober 1947 i Genova), italiensk vannpolospiller som deltok i de olympiske leker 1976 i Montréal. Castagnola vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Castagnola spilte åtte kamper i OL-turneringen.
HTC Touch Cruise
HTC Touch Cruise, også kjent som HTC P3650 eller sitt kodenavn HTC Polaris 100 er en Windows Mobile-basert mobiltelefon (Pocket-PC) som blir produsert av HTC.
Den ble lansert i januar 2008, men i januar 2009 lanserte selskapet en helt ny versjon med bl.a. kraftigere maskinvare og lavere vekt under samme navn. Den nye versjonen er den første mobiltelefonen som har HTC Footprints, som er geomerking av bilder. Begge versjonene har HTC TouchFLO brukergrensesnitt.
Skjermen er en berøringsskjerm som styres med stylus (penn) eller finger, og den kan vise et virtuelt qwerty-tastatur. Telefonen har en 4-veis navigasjonsknapp som også kan dreies for å scrolle.
Spesifikasjoner
Følgende spesifikasjoner gjelder 2009-modellen. Noen av 2008-modellens spesifikasjoner står i parentes.
Lars Lefdal
Lars Kristen Lefdal (født 17. mars 1939 i Davik i Nordfjord) er en tidligere, norsk veiingeniør og politiker (H).
Kwak Hyok-ju
Kwak Hyok-ju (født 3. april 1984) er en nordkoreansk bokser.
Det indoariske superstrat i Mitanni
Det indoariske superstrat i Mitanni omfatter teonymer, egennavn og andre ord i Mitanni, som kan tolkes som at en indo-arisk elite hadde overtatt lederskapet over Hurittene under den indoariske folkevandringen.
Kwak Hyok-ju
Han representerte Nord-Korea under Sommer-OL 2004 i Athen, der han ble utslått i første runde.
Lars Lefdal
Han vokste opp i Lefdal som sønn av gårdbruker Alf Kåre Lefdal og Dina Leite. Etter Firda gymnas ble han utdannet sivilingeniør i bygningsteknikk ved NTH. Lefdal kom til Nordfjordeid og senere Leikanger, og tilbragte mesteparten av sitt yrkesliv ved Statens vegvesen i Sogn og Fjordane, sist som fylkesveisjef 1989–2002.
Lefdal var Leikangers ordfører 1976–1977 og innvalgt på Stortinget fra Sogn og Fjordane 1977–1989. Han satt hele tiden i Stortingets samferdselskomité, fra 1981 som nestformann. Han var medlem av kommunalutvalget i Høyre 1979–1989 og sentralstyret 1986–1987. Fra 2010 har han ledet etableringen av Senior Høyres organisasjon i Sogn og Fjordane. Av andre verv kan nevnes styreformann i Sogn Billag 1983–1989.
Det indoariske superstrat i Mitanni
I en handelsavtale mellom Suppiluliuma I av Hettittene og Matiwaza av Mitanni fra ca 1380 f. Kr. finnes det en påkallelse av gudene Mithra, Varuna, Indra og Nasatya.
I en tekst om hesteskjøtsel av Kikkuli fra omkring 1400 f.Kr. brukes en rekke tekniske begrep som er indoariske:
Tallordet aika, «en», er av særlig viktighet, fordi det plasserer teksten i en indoarisk kontekst, i motsetning til de indoiranske språk hvor det naturlige ville være å si aiva.
I en annen tekst brukes indoariske ord for farger:
Deres viktigste religiøse høytid var feiringen av solverv, som var vanlig i mange eldre kulturer. Mitanni-krigerne ble kalt marya (hurrittisk: maria-nnu), som også er navnet på unge krigere på sanskrit. Benevnelsen mišta-nnu (miẓḍha,~ sanskrit mīḍha) hadde betydningen «betaling» (for å fange en flyktning som rømmer fra fangenskap).
Lingvistikere som har tolket personlige navn på Mitanni i lys av sanskrit, har kommet til følgende paralleller:
Arkeologer har funnet en slående parallell i spredningen til Syria av en distinkt pottetype knyttet til Kura-Araxes kulturen.
Eva Gabrielsson
Eva og Stieg møttes i slutten av tenårene på et møte for De förenade FNL-grupperna i Umeå.
Hun har skrevet en bok om sitt liv med Stieg Larsson. Den heter Stieg, Millenium och jag.
Etter hans død har hun vært innblandet i en omskrevet arvetvist om hans formue. Uenighetene har også berørt et etterlatt, uferdig manuskript til en fjerde Millennium-bok. Da en fjerde Millennium-bok, Det som ikke dreper oss, ble utgitt i 2015, ført i pennen av David Lagercrantz, var Gabrielsson blant dem som protesterte mot utgivelsen.
De amerikanske Jomfruøyer under Panamerikanske leker 2011
De amerikanske Jomfruøyer under Panamerikanske leker 2011. De amerikanske Jomfruøyer deltok i de 16. Panamerikanske leker som ble arrangert i Guadalajara i perioden 14. og 30. oktober 2011. Seksten utøvere var kvalifisert til å delta i sju sporter, boxing, friidrett, seiling, skyting, svømming, taekwondo og triatlon, de vant ikke noen medaljer.
Ka fa’n
Ka fa'n er et musikkalbum utgitt av Dag Ingebrigtsen i 1992.
Mrs. Black Is Back
Handling
Mrs. Black, tidligere en fyldig og godmodig enke, forteller professor Black, at hun bare er 29 år gammel i stedet for 36 år - hennes virkelige alder.
For å ytterligere overbevise ham om ungdommen hennes, forteller hun også at sønnen hennes, John som Black aldri har møtt, er 10 år gammel. Men i virkeligheten er sønnen hennes 17 år gammel, og går for tiden på skole i England.
Kabbala
Kabbala (hebraisk ) er en fortolkning eller utlegning (eksegese, hermeneutisk nøkkel), til Tora (den hebraiske Bibelen). Kabbala er en av hovedtradisjonene innen vestlig esoterikk og jødisk mystikk.
Fra sin jødiske begynnelse ble tradisjonen adoptert av kristne mystikere og teologer i rennesansen. Fra 1700-tallet utgjorde Kabbalismen en voksende del av korpuset i esoteriske tradisjoner som frimureri og martinisme. I moderne tid har tradisjonen økt i popularitet blant både jøder, kristne, esoterikere og som en del av det nyreligiøse tilbudet.
Ordet Kabbala kan oversettes som «tradisjon» eller «overlevering». Det skrives på standard hebraisk Qabbala, tiberiansk hebraisk Qabbālāh; skrives også Cabala, Cabalah, Cabbala, Cabbalah, Kabala, Kabalah, Kabbala, Qabala, Qabalah, Kaballah.
Jødiske skrifter
Det grunnleggende kabbalistiske skriftet er Sefer Yetsira (Skapelsens Bok), som skal være diktert til Adam av Gud selv, men som mer jordnær forskning mener ble forfattet mellom år 300 og 600 e. Kr. Kabbalaen tok en ny retning blant søreuropeiske jøder på 1200-tallet, og i renessansen ble det utviklet kristne varianter av kabbala.
Livets tre
Sefer Yetsira presenterer Guds framtreden i verden gjennom ti stadier, kalt sefirot og kombinerer dette med et system for bokstavmagi, der de 22 bokstavene i det hebraiske alfabetet representerer ulike metafysiske prinsipper.
Kabbalistene var også opptatt av korrespondanser – sammenhenger mellom bokstaver og tall, mellom farger og lyder, mellom planter og stjerner osv.
Spesielt viktig for kabbalistene er et diagram som kalles livets tre, der Guds utstrømming i verden framstilles gjennom ti stadier, fordelt på fire nivåer.
Menneskets fysiske eksistens utspiller seg innenfor den nederste sfæren, Malkuth. Neste trinn, som svarer til den astrale verden, er månesfæren Yesod. Denne har ifølge kabbalaen en objektiv eksistens, og ved hjelp av spesielle teknikker kan mennesket lære seg å ferdes der i sitt astrale legeme. De to neste sfærene, Hod og Netzach er også aspekter av den astrale verden.
Det mentale legemet har sitt hjem i den mentale verden, som består av solsfæren Tifareth samt Jupiters og Saturns sfærer som kalles Chesed og Gevurah.
Menneskets ånd er også trefoldig i dette skjemaet, den består av de tre aspektene Kether, Chokmah og Binah. Kether er det høyeste punktet i den manifesterte verden; bak Kether er eksistensens tre slør. Kether spalter seg i de to aspektene Chokmah og Binah, og derved har den første trefoldighet oppstått, likeså den første polaritet.
For ikke å gå glipp av nyansene i dette skjemaet, kan vi huske på at hele dette «livets tre» utgjør Malkuth i et større tre; og at hver sfære inneholder et helt tre.
Korrespondanser
Det er utviklet omfattende systemer av korrespondanser, der sefirot og veiene mellom dem knyttes til spesielle farger, toner, planeter og astrologiske tegn, planter, tall, metaller og kjemiske forbindelser. Slike systemer av korrespondanser står fortsatt sentralt i magiske og okkulte systemer.
Middelalder og renessanse
De viktigste kabbalistiske skriftene fra 1100-tallet er Sefer ha Bahir, Sefer ha-Temuna og særlig Zohar (Stråleglansens Bok), skrevet i Spania omkring år 1300 av rabbi Moses de Leon.
I den palestinske byen Safed utviklet Isak Luria kabbalismen videre i det sekstende kristne århundre. Den lurianske kabbala, som har fått navn etter ham, har hatt stor betydning for mange nyere retninger innen jødedommen, herunder chassidismen.
Kristne munker og filosofer studerte gjerne hebraisk for bedre å forstå Bibelen. Enkelte av disse tok også opp studiet av kabbala, og den spanske filosofen Ramon Lull utarbeidet rundt år 1300 en kristen tolkning. Det viktigste nye ved Lulls system var at han brukte kabbalistisk symboltolking og numerologi til å bevise den kristne læres sannhet. Lulls kristne kabbalisme ble videreutviklet av Giovanni Pico della Mirandola, og fikk stor betydning for Giordano Bruno og renessansens hermetikere.
Moderne kabbalisme
I den okkulte renessansen i Europa fra midten av 1800-tallet har kabbala spilt en sentral rolle. I H. P. Blavatskys teosofi samordnes kabbalismen med østlig esoterisme. Livets tre sidestilles da med chakrasystemet.
I de magiske selskapene, som Golden Dawn og dets arvtakere, som Ordo Templi Orientis, er kabbalaen og det hebraiske skriftspråket sentrale elementer. Golden Dawns forståelse av kabbala er fremstilt i Dion Fortunes "Kabbalah - Vestens mystikk".
De siste årene har det også vakt oppmerksomhet at den amerikanske popstjernen Madonna og andre ikke-jødiske kjendiser har sluttet seg til Philip Bergs Kabbalah Center i Los Angeles. Mange jødiske kabbalister ser med stor skepsis på Bergs virksomhet, og beskylder ham for å vanne ut den ekte kabbalismen med new age-begreper.
Foreningen Tryggere Ruspolitikk
Foreningen Tryggere Ruspolitikk (FTR) er en norsk, landsomfattende medlemsorganisasjon som arbeider for en norsk og internasjonal rusmiddelpolitikk basert på skadeforebygging, skadereduksjon, personlig ansvar og menneskerettigheter. FTR arbeider for rusreform i Norge og vil avkriminalisere kjøp, besittelse og bruk av rusmidler til eget bruk. Samtidig vil de flytte fokuset i norsk rusmiddelpolitikk mot skadeforebygging, opplysning og helsefremmende tiltak.
Anne Horn
Anne Horn (født 1946) er en norsk pensjonert forlagsredaktør og oversetter med barne- og ungdomslitteratur som spesialområde.
Foreningen Tryggere Ruspolitikk
Nettstedet rusopplysningen.no med informasjon om de enkelte rusmidlene drives av foreningen.
Anne Horn
Horn er utdannet bibliotekar ved Statens bibliotekhøgskole, og arbeidet etter endt utdannelse som skolebibliotekar ved Høvik skole i Bærum og som konsulent for barne- og ungdomslitteratur i Statens bibliotektilsyn. Hun har også vært leder for kulturrådet s vurderingsutvalg for ny norsk skjønnlitteratur for barn og unge.
Fra 1989 til 1997 var Horn barne- og ungdomsbokredaktør i Tiden Norsk Forlag. I 1998 ble hun engasjert for å skrive bøker for barn og ungdom i det nystartede barne- og ungdomsforlaget i Pax forlag. Hun var sjefredaktør i dette forlaget, som ble hetende Omnipax, til 2013.
Foreningen Tryggere Ruspolitikk
Bakgrunn
Foreningen ble stiftet i 2016, og i 2019 er Ina Roll Spinnangr styreleder og daglig leder. I 2018 ble Tryggere Ungdom stiftet som FTRs ungdomsorganisasjon. Samme år ble Föreningen Tryggare Ruspolitik stiftet, dette er FTR sin svenske søsterorganisasjon. FTR er medlem av International Drug Policy Consortium (IDPC).
Anne Horn
Hun mottok i 2005 NBU-prisen fra foreningen Norske Barne- og Ungdomsbokforfattere (NBU). I 2009 fikk hun også Askeladdprisen fra Norsk Barnebokforum (IBBY Norge).
Foreningen Tryggere Ruspolitikk
Rusmiddelanalysetjeneste
I 2022 åpnet FTR en rusmiddelanalysetjeneste som lar folk teste ulike rusmidler for å finne ut hva de inneholder. For å analysere rusmidlene bruker de et Alpha 2 spektrometer fra BRUKER. Hensikten med tjenesten er ifølge FTR å gjøre det mindre farlig å ta illegale rusmidler, å monitorere det illegale markedet, komme i kontakt med rusmiddelbrukere som ellers er vanskelig å nå, samt å kunne varsle hvis det er farlig stoff i markedet. Tanken bak er, om en vet hva det illegale rusmidlet inneholder er sjansen lavere for å få i seg noe uønsket eller å ta en overdose.
Anne Horn
Anne Horn er datter av Human-Etisk Forbunds grunnleggere Kristian og Ester Horn. Anne Horn meldte seg i 2003 ut av Human-Etisk Forbund med den begrunnelse at organisasjonen har blitt en sekt. Hun vokste opp på Stabekk i Bærum kommune, og er i dag bosatt i Son i Vestby kommune.
Hun er gift med forfatter og oversetter Arne Ruste. Hun er mor til overlege Morten Andreas Horn og til kommunikasjonsrådgiver og journalist Anders Horn.
ISO 3166-2:PS
ISO 3166-2:PS er De palestinske territorienes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
I
I, i er den niende bokstaven i det latinske alfabetet. I det internasjonale fonetiske alfabetet (IPA) er i tegnet til trang fremre urunda vokal, og dette er den lyden bokstaven oftest representerer i ulike språks ortografier.
Riccardo De Magistris
Riccardo De Magistris (født 2. juni 1954 i Firenze), italiensk vannpolospiller som deltok i de olympiske leker 1976 i Montréal.
I
Historikk
Bokstaven I har kommet fra fønikisk. Bokstaven kalles jodh på semittisk, og tilsvarer J, og iota på gresk som tilsvarer vokalen I. På latin og gresk brukte en ikke prikk over i-en, men dette diakritiske tegnet oppstod som en strek for å skille den lange i-lyden fra den korte j-lyden. På 1300-tallet ble streken over tegnet skrevet som en prikk.
Riccardo De Magistris
Magistris vant en olympisk sølvmedalje i vannpolo under Sommer-OL 1976 i Montréal. Han var med på det italienske laget som kom på andreplass i vannpoloturneringen bak Ungarn. Det italienske laget vant to kamper og spilte to uavgjort og tapte èn i finalerunden som besto av seks lag. Italia fikk seks poeng, samme som Nederland som kom på tredjeplass. Magistris spilte åtte kamper i OL-turneringen.
ISO 3166-2:PS
For De palestinske territoriene er det definert koder for 16 guvernementer.
Ukraina
Ukraina, offisielt Ukrajina, er et land i Øst-Europa. Det grenser til Russland i øst, Belarus (Hviterussland) i nord, Polen, Slovakia og Ungarn i vest, Romania, Moldova (samt utbryterregionen Transnistria) i sørvest. I sør har landet kystlinje til Svartehavet og Azovhavet. Kyiv er hovedstad og landets største by. Ukraina er i areal Europas nest største land, etter Russland. Da er de russiskkontrollerte områdene Krim og det østlige Donbassområdet medregnet.
Nasjonens moderne historie begynner med østslaverne. Fra 800-tallet og frem til 1100-tallet utgjorde store deler av dagens Ukraina Kievriket, og dermed senter for den middelalderske, varjagdominerte østslaviske sivilisasjonen. Fra det 14. århundre ble Ukraina delt mellom flere ulike regionale makter. En stor del av landet var de facto under kosakkstyre, en periode som ble kalt Hetmansjtsjyna og varte fra 1648 til 1781. Hetmansjtsjyna-styret var underlagt Romanov-imperiet, men med autonome rettigheter for kosakkstyret. Ved slutten av Hetmansjtsjyna ble autonomien avskaffet. Størstedelen av landet ble fullt integrert i det russiske imperiet på 1800-tallet.
Etter en kaotisk periode med mye indre stridighet og kamp om selvstendighet etter første verdenskrig, ble Ukraina i 1922 en av republikkene som grunnla Sovjetunionen. Sovjetrepublikkens areal ble etter andre verdenskrig betydelig utvidet i vest med områder som tidligere tilhørte Polen, og i 1945 var Ukrainske SSR med på å stifte De forente nasjoner. Da Sovjetunionen ble oppløst i 1991, vedtok landets parlament 24. august samme år en uavhengighetserklæring som selvstendig republikk. Datoen er Ukrainas uavhengighetsdag. Erklæringen ble bekreftet ved en folkeavstemning i desember. Landet begynte så på en overgang til markedsøkonomi, hvilket resulterte i åtte år med resesjon – landets økonomi var i 2014 svakere enn i tiden rett etter Sovjetunionens oppløsning i 1992.
Ukrainas historie er preget av forholdet til Polen og Russland, og har til dels overlappende historie med disse statene. På grunn av lang felles historie og språklig/kulturell nærhet har Ukraina – fra et russisk perspektiv – en særstilling blant Russlands naboland. I det nasjonalistiske Vest-Ukraina har det etter oppløsningen av Sovjetunionen vært ønske om samarbeid vestover med EU, mens industriområdene i øst sies å se på samarbeid med Russland som det naturlige.
Ukraina ble 24. februar 2022 invadert av Russland.
Etymologi
Ordet Ukraina kommer av den slaviske preposisjonen в/у (v/u: «i»/«på») og ordet країна (krajina: «land», av край, kraj: «grense»), det vil si «innland». Det finnes også en annen versjon av ordets opprinnelse «hinsides grensen». Navnet kan bety «grenseland». Denne teorien er imidlertid basert på konsonansen med det russiske ordet «utkanter» og gjenspeiler i stor grad det russiske imperiets syn på Ukrainas sted. Navnet blir med latinske bokstaver også skrevet Ukraijna.
Navnet forekommer for første gang i Nestorkrøniken fra 1189. I middelalderen ble Ukraina spesielt brukt om områdene rundt Kyiv.
James P. Hoffa
James Phillip Hoffa (født 19. mai 1941), i Detroit, Michigan, er den nåværende presidenten i den amerikanske fagforeningen International Brotherhood of Teamsters. Han er eneste sønn av Jimmy Hoffa, som også var president i Teamsters, og hans hustru Josephine (født Poszywak). Han er bror av dommer Barbara Ann Crancer.
Ukraina
Etymologi
Befolkningen i Kyiv-området fikk etter hvert betegnelsen «lillerussere», for å skjelne dem fra befolkningen i Moskva-området («storrussere»). Etter at Ukraina kom under russisk kontroll gikk ordet Ukraina ut av bruk, til fordel for betegnelsen Lillerussland. Ukraina gjennomgikk en nasjonal oppvåkning i andre halvdel av 1800-tallet, og ved inngangen til 1900-tallet var Ukraina igjen den vanlige benevnelsen. Begrepet omfattet da omtrent det som er dagens ukrainske stat, med unntak av Krim.
Wake Up
«Wake Up» (norsk oversettelse: våkn opp) er en popsang fra 2019 som fremføres av den belgiske sangeren Eliot. Sangen var Belgias bidrag til Eurovision Song Contest 2019 i Tel Aviv i Israel.
Ukraina
Geografi
Ukraina er Europas største land etter Russland. (Hele Frankrike er større, mens den europeiske delen av Frankrike er mindre. ) Ukraina har et areal på 603,700 km², og en kystlinje på 2782 km.
James P. Hoffa
Hoffa har en universtitetsgrad i økonomi fra 1963 ved Michigan State University og juristeksamen (Bachelor of Laws) fra 1966 fra University of Michigan.
Hoffa arbeidet som advokat for Teamsters fra 1968 til 1993. Han er dessuten medlem av den samme fagforeningen fra sin 18-årsdag i (1959). Han forsøkte å bli president i 1996 men tapte for Ron Carey. Han ble president i 1999 etter at Carey ble forbudt å stille på grunn av sin rolle i Teamstergate.
Ukraina
Geografi
Landets fem hoveddeler er: